ΚΟΙΝΗ ΘΕΣΗ (ΕΚ) αριθ. 69/98 που καθορίστηκε από το Συμβούλιο στις 20 Νοεμβρίου 1998 για την έκδοση της απόφασης αριθ. . . ./98/ΕΚ του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 719/96/ΕΚ για τη θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Καλειδοσκόπιο) (98/C 404/04)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την πρόταση της Επιτροπής (1),

τη γνώμη της επιτροπής των περιφερειών,

Αποφασίζοντας με τη διαδικασία του άρθρου 189 Β της συνθήκης (2),

Εκτιμώντας:

ότι με την απόφαση αριθ. 719/96/ΕΚ του Ευρωπαϊκού Κοινοβουλίου και του Συμβουλίου (3), θεσπίσθηκε πρόγραμμα στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Πρόγραμμα Καλειδοσκόπιο) για την περίοδο από 1ης Ιανουαρίου 1996 έως 31 Δεκεμβρίου 1998 7

ότι το άρθρο 8 τρίτο εδάφιο της εν λόγω απόφασης προβλέπει τη λήψη κάθε ενδεδειγμένου μέτρου για την αποφυγή της διακοπής του προγράμματος 7

ότι η Επιτροπή υπέβαλε, στις 28 Μαΐου 1998, στο Ευρωπαϊκό Κοινοβούλιο και το Συμβούλιο πρόταση απόφασης περί θεσπίσεως ενιαίου μέσου χρηματοδότησης και προγραμματισμού για την πολιτιστική συνεργασία για την περίοδο από 1ης Ιανουαρίου 2000 έως 31 Δεκεμβρίου 2004 7

ότι, εν αναμονή της έγκρισης της εν λόγω πρότασης, είναι αναγκαίο να εξασφαλιστεί η συνέχιση της πολιτιστικής δράσης της Ευρωπαϊκής Κοινότητας στους τομείς που καλύπτονται από το πρόγραμμα Καλειδοσκόπιο,

ΑΠΟΦΑΣΙΖΟΥΝ:

Άρθρο 1

Η απόφαση αριθ. 719/96/ΕΚ τροποποιείται ως εξής:

1. στο άρθρο 1, η ημερομηνία «31 Δεκεμβρίου 1998» αντικαθίσταται από την ημερομηνία «31 Δεκεμβρίου 1999» 7

2. στο άρθρο 6, το ποσό «26,5 εκατομμύρια Ecu», αντικαθίσταται από το ποσό «36,7 εκατομμύρια ευρώ».

Άρθρο 2

Η παρούσα απόφαση αρχίζει να ισχύει από την 1η Ιανουαρίου 1999.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 319 της 16.10.1998, σ. 14.

(2) Γνώμη του Ευρωπαϊκού Κοινοβουλίου της 9ης Οκτωβρίου 1998 (ΕΕ C 328 της 26.10.1998, σ. 238) κοινή θέση του Συμβουλίου της 20ής Νοεμβρίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 99 της 20.4.1996, σ. 20.

ΑΙΤΙΟΛΟΓΙΚΗ ΕΚΘΕΣΗ

I. ΕΙΣΑΓΩΓΗ

1. Στις 25 Σεπτεμβρίου 1998, η Επιτροπή υπέβαλε στο Συμβούλιο πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 719/96/ΕΚ για θέσπιση προγράμματος στήριξης των καλλιτεχνικών και πολιτιστικών δραστηριοτήτων με ευρωπαϊκή διάσταση (Πρόγραμμα Καλειδοσκόπιο).

2. Το Ευρωπαϊκό Κοινοβούλιο έδωσε τη γνώμη του στις 9 Οκτωβρίου 1998.

3. Στις 29 Οκτωβρίου 1998, η Επιτροπή υπέβαλε τροποποιημένη πρόταση.

4. Η Επιτροπή των Περιφερειών έδωσε τη γνώμη της στις 19 Νοεμβρίου 1998.

5. Στις 20 Νοεμβρίου 1998, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης ΕΚ.

II. ΣΚΟΠΟΣ ΤΗΣ ΠΡΟΤΑΣΗΣ

Η πρόταση αποσκοπεί να διασφαλίσει τη συνέχεια στην υποστήριξη της Κοινότητας στις καλλιτεχνικές και πολιτιστικές δραστηριότητες με ευρωπαϊκή διάσταση πριν από την έναρξη ισχύος του προγράμματος «Πολιτισμός 2000», την 1η Ιανουαρίου 2000.

Γενικές παρατηρήσεις

Στην κοινή του θέση, το Συμβούλιο ενέκρινε την τροποποιημένη πρόταση της Επιτροπής η οποία περιελάμβανε την τροπολογία του Ευρωπαϊκού Κοινοβουλίου.

III. ΣΥΜΠΕΡΑΣΜΑΤΑ

Το Συμβούλιο εκτιμά ότι η κοινή του θέση αποτελεί κείμενο το οποίο θα επιτρέψει τη διασφάλιση της συνέχειας στην υποστήριξη της Κοινότητας στις καλλιτεχνικές και πολιτιστικές δραστηριότητες με ευρωπαϊκή διάσταση πριν από την έναρξη ισχύος του προγράμματος «Πολιτισμός 2000», την 1η Ιανουαρίου 2000.